असलै च इस ब’रे बी रक्खड़-पुन्नेआं उप्पर थानेदारै ने, हैड्ड-माश्टर ने, सरपैंच ते पटोआरी ने बी अपने-अपने बड्डे ऐह्लकारें गी छिंजै दे मौके पर खास तौर उप्पर ग्रां औने दी तकीद कीती दी ही ते आक्खी भेजे दा हा जे उनेंगी इक बेजोड़ पैह्लवान दी कुश्ती दे नोखे ते नायाब गुर दिक्खने दा मौका मिलग। इक ऐसे पैह्लवान दा घोल अपनी अक्खीं दिक्खने दा मौका मिलग जिसदे अग्गें बड्डे-बड्डे ते मन्ने दे नाम्मी बी नेईं टिकी सकदे।